
Ministru kabineta sēdes protokollēmums

Rīkojuma projekts "Par finanšu līdzekļu apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" 20.00.00 programmas "Veselības aprūpes pasākumu īstenošana""

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Veselības ministrijai iesniegt Finanšu ministrijai priekšlikumus par valsts pamatbudžeta budžeta bāzes izdevumu 2025.-2027. gadam palielināšanu veselības nozares pasākumu īstenošanai, paredzot finansējuma pārdali 2025. gadā un turpmāk ik gadu 2 309 069 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana":
· 3.1. 497 554 euro apmērā uz apakšprogrammu 33.18.00 “Plānveida stacionāro veselības aprūpes pakalpojumu nodrošināšana” intraoperatīvās monitorēšanas manipulāciju iekļaušanu no valsts budžeta apmaksājamo pakalpojumu klāstā.
· 3.2. 300 838 euro apmērā uz apakšprogrammu 39.04.00 "Neatliekamā medicīniskā palīdzība" Neatliekamās medicīniskās palīdzības dienesta darbības nepārtrauktības nodrošināšanai.
· 3.3. 208 155 euro apmērā uz apakšprogrammu 39.06.00 “Tiesu medicīniskā ekspertīze” Valsts tiesu medicīnas ekspertīzes centra darbības nepārtrauktības nodrošināšanai.
· 3.4. 1 302 522 euro apmērā uz apakšprogrammu 45.01.00 "Veselības aprūpes finansējuma administrēšana un ekonomiskā novērtēšana", tai skaitā:
· 3.4.1. 606 559 euro apmērā Laboratorisko izmeklējumu pārvaldības moduļa un Vēža pacienta kartes darbības nodrošināšanai,  papildu funkciju e-veselības uzturēšanai saistībā ar Valsts sociālās politikas monitoringa informācijas sistēmu integrāciju;
· 3.4.2. 383 328 euro apmērā veselības kvalitātes pakalpojumu uzlabošanai;
· 3.4.3. 128 000 euro apmērā, lai pielāgotu Nacionālā veselības dienesta informācijas sistēmas "Vienotā veselības nozares informācijas sistēma (VVIS)", "Veselības aprūpes pakalpojumu apmaksas norēķinu sistēma "Vadības informācijas sistēma" (VIS)" un "Kompensējamo zāļu reģistrācijas un uzskaites informācijas sistēma (KZRU)";
· 3.4.4. 113 883 euro apmērā E-veselības kontaktpunktu datu pārrobežu nodrošināšanai;
· 3.4.5. 70 752 euro apmērā vakcīnu un vakcinācijas piederumu pārvaldības sistēmas uzturēšanai.
· 4. Noteikt, ka Nacionālajam veselības dienestam papildus nepieciešamās trīs amata vietas no 2024. gada 1. aprīļa tiek pārdalītas no Neatliekamās medicīniskās palīdzības dienesta, nepalielinot nozares kopējo amata vietu skaitu.
· 5. Finanšu ministrijai atbilstoši šī protokollēmuma 3. punktam palielināt Veselības ministrijai bāzes izdevumus 2025., 2026. un 2027. gadam, vienlaicīgi samazinot resursus izdevumu segšanai un izdevumus budžeta resora "74. Gadskārtējā valsts budžeta izpildes procesā pārdalāmais finansējums" programmā 20.00.00 "Veselības aprūpes pasākumu īstenošana".

